Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: esetén. A 37/1992. (VI. 10.) AB határozat indokolása az e médiumok államtól való szabadságának követelményét
Paragraph Index: 710

esetén. A 37/1992. (VI. 10.) AB határozat indokolása az e médiumok államtól való szabadságának követelményét illetően úgy szól: „az államtól való szabadság azt kívánja meg, hogy se a parlament, se a Kormány ne juthasson a műsor tartalmát befolyásolni képes szervezetben meghatározó befolyáshoz: ahogy politikai pártok, azonos feladatra vagy ugyanazon érdek képviseletére létrejött csoportok befolyása sem lehet meghatározó.” E kijelentés alapján az országgyűlési biztos úgy látta, a médiatörvény 55. §-a alkotmányellenes, mert lehetővé teszi, hogy a pártok befolyása a kuratóriumon belül jelentősen növekedjék (a Magyar Rádió esetén a nem pártok által delegált 21 tag mellett a korábbi 10 helyett már 16 főt a pártok jelöltjeiből választottak), továbbá lehetővé teszi a pártok jelöltjei esetén a nem paritásos választást azzal, hogy rendelkezései hiányosak és ellentmondásosak. Ezzel a kifogásolt rendelkezés a jogbiztonság

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes